Source: http://www.pp.sk/1555/Nezdanitelne-casti-zakladu-dane-na-rok-2014_DAU50726.aspx
Timestamp: 2014-08-22 23:35:23+00:00

Document:
Poradca podnikateľa - Nezdaniteľné časti základu dane na rok 2014
Nezdaniteľné časti základu dane na rok 2014
Publikované: 07-02-2014
Autorka: Ing. Martina Palilderová, PhD.
Nezdaniteľná časť základu dane (ZD) sa vypočíta ako 19,2-násobok sumy životného minima (ŽM) platného k 1. januáru príslušného zdaňovacieho obdobia. Životné minimum pre výpočet dane za rok 2014 sa berie do úvahy s platnosťou od 1. júla 2013 vo výške 198,09 €. Nezdaniteľná časť základu dane pre rok 2014 je vo výške 3 803,33 €. Mesačná nezdaniteľná časť základu dane pre rok 2014 je 316,94 €.
Kto si môže uplatniť nezdaniteľné časti základu dane? Na ktoré nezdaniteľné časti základu dane má daňovník nárok? Pri akej výške príjmu sa bude daňovníkovi krátiť nezdaniteľná čiastka ZD? Môže si uplatniť daňovník nezdaniteľnú časť ZD na manželku, ak je dlhodobo nezamestnaná? Považuje sa materské za príjem? Považuje sa rodičovský príspevok za príjem? Môže si starobný dôchodca uplatniť nezdaniteľnú časť ZD na daňovníka? Môže si daňovník uplatniť nezdaniteľnú časť ZD na daňovníka, ak poberá výsluhový dôchodok? Môže si starobný dôchodca uplatniť nezdaniteľnú časť ZD na daňovníka, ak mu bol priznaný dôchodok k 15. 1. 2014?
Tab. č. 1 – Nezdaniteľné časti základu dane počas 10 rokov
Mesačná nezdaniteľná časť základu dane v € (Sk)
Ročná nezdaniteľná časť základu dane v € (Sk)
3 559,30
8 208 Sk
7 968 Sk
7 568 Sk
90 816 Sk
87 936 Sk
6 736 Sk
80 832 Sk
Základ dane (čiastkový základ dane) zistený z aktívnych príjmov daňovníka sa znižuje o nezdaniteľné časti základu dane, ktoré sú uvedené v § 11 zákona č. 595/2003 Z. z. o dani z príjmov (ZDP) podľa § 4 ods. 1 písm. a).
Za aktívne príjmy sa považujú:
príjmy zo závislej činnosti podľa § 5 zákona o dani z príjmov, príjmy z podnikania a z inej samostatnej zárobkovej činnosti podľa § 6 ods. 1 a 2 zákona o dani z príjmov.
Základ dane (čiastkový základ dane) zistený z pasívnych príjmov daňovníka sa nemôže znížiť o nezdaniteľné časti základu dane.
Za pasívne príjmy sa považujú:
príjem z prenájmu podľa § 6 ods. 3, príjem z použitia diela a použitia umeleckého výkonu (napr. tantiémy) podľa § 6 ods. 4, príjem z kapitálového majetku podľa § 7, ostatné príjmy podľa § 8.
Druhy nezdaniteľných častí základu dane, ktoré si môže uplatniť daňovník za zdaňovacie obdobie roku 2014:
na daňovníka, na manželku/manžela, dobrovoľné príspevky na starobné dôchodkové sporenie (II. pilier), príspevky na doplnkové dôchodkové sporenie podľa zákona č. 650/2004 Z. z. o doplnkovom dôchodkovom sporení a príspevky na doplnkové dôchodkové sporenie v zahraničí rovnakého alebo porovnateľného druhu (III. pilier).
1. Nezdaniteľná časť základu dane na daňovníka podľa § 11 ods. 2 ZDP
a) ≤ ako 100-násobok sumy platného ŽM (100 x 198,09 = 19 809 €), nezdaniteľná časť ZD ročne na daňovníka je suma zodpovedajúca 19,2-násobku sumy platného ŽM (19,2 x 198,09 = 3 803,33 €);
b) ako 100-násobok ŽM (19 809 €), nezdaniteľná časť ZD ročne na daňovníka je suma zodpovedajúca rozdielu 44,2-násobku platného ŽM a jednej štvrtiny ZD (8 7550, nezdaniteľná časť ZD ročne na daňovníka sa rovná nule.
Tab. č. 2 – Nezdaniteľné časti ZD na daňovníka
≤ 19 809
> 19 809
8 755,578 – 1/4 ZD
35 022,31 a viac
Nezdaniteľné časti základu dane sa podľa § 47 ods. 1 ZDP zaokrúhľujú na eurocenty nahor.
Daňovník si nemôže znížiť základ dane o nezdaniteľné časti podľa § 11 ZDP ods. 6, ak je na začiatku zdaňovacieho obdobia poberateľom:
starobného dôchodku zo sociálneho poistenia, predčasného starobného dôchodku zo sociálneho poistenia, starobného dôchodkového sporenia, dôchodku zo zahraničného povinného poistenia rovnakého druhu, výsluhového dôchodku
alebo ak mu bol dôchodok priznaný spätne k začiatku zdaňovacieho obdobia alebo k začiatku predchádzajúcich zdaňovacích období a ak je suma dôchodku v úhrne vyššia ako suma, o ktorú si znižuje základ dane.
Ak suma dôchodku v úhrne nepresahuje sumu, o ktorú sa znižuje základ dane, tak základ dane sa zníži len vo výške rozdielu medzi sumou, o ktorú sa znižuje základ dane, a vyplatenou sumou dôchodku.
Daňovník si môže uplatniť nezdaniteľnú časť základu dane podľa § 11 ods. 5, ktorá zodpovedá 1/12 nezdaniteľnej časti základu dane za každý kalendárny mesiac, na začiatku ktorého boli splnené podmienky na uplatnenie tejto nezdaniteľnej časti ZD. V roku 2014 je nezdaniteľná časť ZD na daňovníka 316,94 €.
Výpočet daňovej povinnosti z mesačnej mzdy zamestnanca od 1. januára 2014
Poistné na sociálne a zdravotné poistenie platené zamestnancom
- 316,94 €
Mesačná nezdaniteľná časť základu dane na daňovníka
= základ dane z príjmov zo závislej činnosti
Daň = 19 % sadzba x základ dane
Výpočet čistej mesačnej mzdy zamestnanca
Daň z príjmov zo závislej činnosti znížená o daňový bonus
- Zrážky zo mzdy zamestnanca v prospech zamestnávateľa
- Zrážky zo mzdy zamestnanca v prospech iných právnických a fyzických osôb
= čistá mzda na výplatu
Zamestnankyňa Zuzana má v mesiaci január 2014 hrubý príjem 880 €. Má 2 deti, na ktoré si uplatňuje daňový bonus. Zamestnávateľ jej zráža stravné 33 €. Aká bude čistá mzda pani Zuzany za mesiac január 2014?
Výpočet mesačnej daňovej povinnosti v €: Hrubá mzda 880,00 € - 13,4 % Poistné 117,92 € - Nezdaniteľná časť ZD 316,94 €
= Základ dane 445,14 € Daň 19 % 84,57 € Daňový bonus 42,82 € Výpočet čistej mzdy na výplatu za mesiac január 2014 v €: Hrubá mzda 880,00 € - 13,4 % Poistné 117,92 € - 19 % Daň znížená o daňový bonus 41,75 €
= čistá mzda na výplatu 687,33 €
Tab. č. 3 – Vývoj mzdy v období január 2013 – január 2014
Položky mzdy pani Zuzany
Január 2013 v €
Júl 2013 v €
Január 2014 v €
880 880 880 Poistné do ZP a SP 13,4 %
Daňový bonus 2 deti
Daň z príjmu FO znížená o daňový bonus
33 33 33 Čistá mzda
Čistá mzda pani Zuzany za január 2014 je v sume 687,33 €, čo predstavuje o 1,07 € viac ako v júli 2013 a o 1,83 € viac ako v januári 2013.
Daňovníčka pani Milada je dôchodkyňa. Bude mať mesačný príjem z prenájmu nehnuteľnosti v sume 197 €. Mesačný starobný dôchodok má v sume 290 €. V januári 2015 podá daňové priznanie typu B. Akú výšku nezdaniteľnej časti základu dane si uplatní pani dôchodkyňa?
Žiadnu. Príjem z prenájmu (§ 6 ods. 3 ZDP) sa nepovažuje za aktívny príjem a nezdaniteľnú časť ZD si nemôže uplatniť. Môže si uplatniť sumu 500 € podľa § 9 ods. 1 písm. g), ale táto suma sa nepovažuje za nezdaniteľnú časť základu dane.
Daňovníčka pani Magdaléna je dôchodkyňa. Bude mať mesačný príjem na dohodu o vykonaní práce v sume 280 €. Mesačný starobný dôchodok má v sume 300 €. Vo februári 2015 podá daňové priznanie typu A. Akú výšku nezdaniteľnej časti základu dane si uplatní dôchodkyňa?
Výška nezdaniteľnej časti sa vypočíta ako: 3 803,33 € – (12 mesiacov x mesačná suma dôchodku) = 3 803,33 – 3 600 = 203,33 €.
Celý článok s výpočtami daňovej povinnosti a príkladmi aplikovania v praxi si môžete prečítať po prihlásení. Na pripravované školenia sa môžete prihlásiť tu. Tu si môžete pozrieť ukážky videoškolení a zakúpiť jednotlivé videoškolenia.
August 2014 Júl 2014 Jún 2014 Kalendár daní a odvodov na rok 2014 Plánovací kalendár 2014 Partneri Mzdy, dane, sociálne dávky

References: § 11
 § 4
 § 5
 § 6
 § 6
 § 6
 § 7
 § 8
 § 11
 § 47
 § 11
 § 11
 § 9